[{"text_idx": "#000033", "text": "Kaasaegses inimeste poolt hooldatud maailmas vajavad nii iluaiad kui puuviljaaiad, istandused ja metsad pesakaste selleks, et tagada sobiv looduslik tasakaal. Pesakastid meelitavad ligi linde ja nahkhiiri, kes aitavad hoida kontrolli all erinevaid kahjureid. Pesakastid on aga vajalikud ka liigirikkuse ja elupaikade sa\u0308ilimiseks."}, {"text_idx": "#000034", "text": "Ka tavaline rasvatihane on Sinu aias va\u0308ga suureks abiliseks kahjurite va\u0308hendamisel"}, {"text_idx": "#000035", "text": "Me muudame iga pa\u0308ev enda u\u0308mber olevat looduslikku keskkonda inimeste huvides, inimesele sobivamaks, sellega aga ja\u0308a\u0308b looduslikke elukohtade rikkus vastavalt pidevalt vaesemaks. To\u0308o\u0308stuslikud istutatud metsamassiivid on u\u0308pris primitiivsed ja liigivaesed. Seal ei ole piisavalt erinevaid va\u0308a\u0308riselupaikku kus saaksid elada ko\u0303ik need liigid, kes puutumata metsas elavad."}, {"text_idx": "#000036", "text": "Kultuurpuistus puuduvad na\u0308iteks vanad o\u0303o\u0303nsustega puud kuhu saaksid asuda linnud ja nahkhiired. Kultuurmetsas ei ole ka maas ko\u0303dunevaid puutu\u0308vesid ega pu\u0308stiseisvaid surnud puid, mis on ha\u0308davajalikud va\u0308ga paljudele lindudele. Olgu na\u0308itena paljud tihased ja ra\u0308hnid."}, {"text_idx": "#000037", "text": "Kui me tahame looduslikku mitmekesisust ja liigirikkust Eesti looduses sa\u0308ilitada siis peame natuke loodusele kaasa aitama. Tegelikult siis veidi omalt poolt tagasi andma. U\u0308ks ko\u0303ige lihtsam ja samas va\u0308ga suure mo\u0303juga asi, mida me saame teha on panna u\u0308les pesakaste ja teisi pesitsemise abivahendeid."}, {"text_idx": "#000038", "text": "Kas Sa teadsid, et na\u0308iteks u\u0308ksainus rasvatihaste paar koos poegadega suudavad aastaga a\u0308ra su\u0308u\u0308a ca 70 000 to\u0303uku ja 20 milljonit muud putukat, kes kahjustavad meie viljapuid, ko\u0308o\u0308givilju, marjapo\u0303o\u0303said, puid jne."}, {"text_idx": "#000039", "text": "Linnud aitavad hoida korras meie aedu, metsi ja parke. Ja seda ta\u0308iesti tasuta. Pole vaja muud kui luua neile pesitsemiseks vo\u0303imalused."}, {"text_idx": "#000040", "text": "Teine pesakastide paigaldamise suur pluss on see, et siis ei ole vaja nii suures koguses kasutada kahjulikke ja kalleid pestitsiide. See on topeltvo\u0303it- hoiame loodust mu\u0308rkide eest ja hoiame kokku oma raha mu\u0308rkide kasutamise pealt."}, {"text_idx": "#000043", "text": "Pesakastid enamlevinud lindudele leiad lisatud lingilt."}]